sv da da da da da da nl nn da da en da da da da da nl nn da da en da da en da da da da da da da da da da en da da da da en en da da da da da da da da da da da da da da da da da en en en da da als sv en da da de de da da en
Kort om Colitis Ulcerosa (CU) - Lev med IBD
Forside Kort om Colitis Ulcerosa (CU)
Ressourcer om sex Tips til sexlivet Råd til mænd Råd til kvinder
SPINATSUPPE MED HALVE ÆG TERYAKILAKS MED SESAMFRØ & PAK-CHOI MAMA GUNILLAS PIZZAFISK TYKMÆLKSBRØD
LEV MED IBD PÅ INSTAGRAM Spgm. om Covid-19 Facebook Live Q&A IBD og COVID19
SPINATSUPPE MED HALVE ÆG TERYAKILAKS MED SESAMFRØ & PAK-CHOI MAMA GUNILLAS PIZZAFISK TYKMÆLKSBRØD
LEV MED IBD PÅ INSTAGRAM Spgm. om Covid-19 Facebook Live Q&A IBD og COVID19
Se alle artikler ...
Jo bedre du er forberedt til undersøgelsen, jo mere kan du tage del i samtalen ved for eksempel at huske at stille de spørgsmål, der er vigtigst for dig og dit behandlingsforløb.
Kort om Colitis Ulcerosa (CU)
Hvad er colitis ulcerosa?
Sygdommen rammer både mænd og kvinder, unge og ældre. De fleste får sygdommen i 20-40 års alderen.
Om Morbus Crohn Fistler Vaccinationer Colitis Ulcerosa
Colitis ulcerosa er en kronisk, autoimmun tarmsygdom. At en sygdom er autoimmun betyder, at kroppens immunforsvar reagerer mod sit eget væv.
Ved colitis ulcerosa angriber immunforsvaret tarmslimhinden, og det giver betændelse. Betændelsen opstår oftest i slimhinden i endetarmen og de nedre dele af tyktarmen, men kan i princippet forekomme i hele tyktarmen. Og selv om sygdommen er startet et sted – fx i endetarmen – kan den med tiden sprede sig til andre dele af tyktarmen.
Sygdommen kaldes også for blødende tyktarmbetændelse.
Betændelsen giver blødende sår på indersiden af tyktarmen og slimhinden hæver op. Får man voldsomme smerter, er det tegn på svær sygdom.
Typisk har man perioder med udbrud efterfulgt af perioder, hvor sygdommen er i ro, og man ikke mærker nogle symptomer.
HVEM FÅR COLITIS ULCEROSA?
Sygdommen rammer både mænd og kvinder, unge og ældre. De fleste får sygdommen i 20-40 års alderen.
I Danmark får cirka 750 diagnosen hvert år[1], og tallet er stigende. Der er cirka 35.000 danskere, der lider af sygdommen.
Udbredelsen af IBD, heriblandt colitis ulcerosa, er i det hele taget høj i de nordiske lande, især i byområder. Sygdommene ses sjældnere i landdistrikterne og i udviklingslande, hvilket tyder på, at den vestlige levestil og industrialisering har betydning for sygdommens udvikling.
HVORFOR FÅR MAN COLITIS ULCEROSA?
Man ved ikke, hvorfor man får colitis ulcerosa, men forskning viser, at arvelighed har en betydning.
Det er vanskeligt at sætte konkrete tal op for risikoen for at få IBD, men forskellige studier peger på, at op til 12% af IBD-tilfældene skyldes arvelighed.[2]
Risikoen for at få colitis ulcerosa er 4 gange højere, hvis man har forældre med sygdommen. Har man bedsteforældre, der har sygdommen, er risikoen 2 gange højere end den er for patienter, hvor der ikke er tilfælde af sygdommen i familien[3].
SYMPTOMER PÅ COLITIS ULCEROSA
De almindeligste symptomer på colitis ulcerosa er blod, pus og slim i afføringen samt en akut trang til at komme på toilettet – også selv om tarmen er tom.
Man kan også have blodig diarré og mavesmerter. Smerterne kan føles knebagtige, de kan opstå ved toiletbesøg og forsvinde bagefter.
Enkelte oplever forstoppelse i begyndelsen af forløbet, som efterhånden går over i smerter og diarré.
Der er enkelte med sygdommen, der kun oplever et enkelt udbrud, hvorefter de ikke mærker mere til den.
COLITIS ULCEROSA – SVÆRHEDSGRADER
Sygdommen inddeles i forskellige sværhedsgrader, bl.a. ud fra:
hvor store dele af tarmen, der er ramt.
Sværhedsgraden af sygdommen har stor betydning for, hvilke symptomer du oplever, samt hvilken behandling du skal have.
Læs mere om, hvordan lægen vurderer sværhedsgraden af din sygdom her
[1] Informationshæfte om Colitis Ulcerosa fra ccf.dk
Jo bedre du er forberedt til undersøgelsen, jo mere kan du tage del i samtalen ved for eksempel at huske at stille de spørgsmål, der er vigtigst for dig og dit behandlingsforløb.